Μαγειρίτσα με μοσχάρι
Μια μαγειρίτσα για αυτούς που αγαπούν το μοσχαράκι.
1 κιλό μοσχάρι (από σπάλα), κομμένο σε κύβους 2 -3 εκ., 1 μεγάλο μαρούλι, καθαρισμένο, χοντροκομμένο, 1 ματσάκι φρέσκα κρεμμυδάκια (το λευκό και τρυφερό πράσινο μέρος), ψιλοκομμένα, 1 ματσάκι άνηθος (χωρίς τα χοντρά κοτσάνια), ψιλοκομμένο, 100 ml λευκό ξηρό κρασί, αλάτι, πιπέρι φρεσκοτριμμένο, χυμός από 2 λεμόνια (ή όσος μας αρέσει), 2 κρόκοι αυγών, 2 κουτ. σούπας κορν φλάουρ, 80 ml ελαιόλαδο
Για τη μαγειρίτσα με μοσχάρι, σε μια κατσαρόλα σοτάρουμε στο λάδι τα κρεμμύδια σε μέτρια φωτιά μέχρι να μαραθούν.Ρίχνουμε το μοσχάρι και συνεχίζουμε το σοτάρισμα μέχρι να ροδίσει. Σβήνουμε με το κρασί, αφήνουμε να εξατμιστεί το αλκοόλ για 2 λεπτά, αλατοπίπερο και νερό να το σκεπάζει κατά 2 - 3 εκ. Βράζουμε για περίπου 50 λεπτά ή μέχρι να μαλακώσει το κρέας. Τα τελευταία 15 λεπτά, προσθέτουμε το μαρούλι. Αν χρειαστεί, συμπληρώνουμε νερό. Σε ένα μπολ χτυπάμε τους κρόκους με το κορν φλάουρ και το λεμόνι και προσθέτουμε 200 ml από το ζουμί της κατσαρόλας. Χτυπάμε και αδειάζουμε το μείγμα στο φαγητό, ανακατεύοντας. Ρίχνουμε, στη μαγειρίτσα με μοσχάρι,  τον άνηθο, ανακατεύουμε και αποσύρουμε.
Αυγά,Μοσχάρι,Πάσχα